### | | | | --- | --- | | | | | --- | | **Byråd** 24. april 2018 Sagsnr. 710-2015-33879 Dok.nr. 710-2018-100218 Niels Gregersen | | 71.                 Vedtagelse af Lokalplan nr. 366 - Boliger ved [adresse] i [adresse] - Åbent

###

|  |  |
| --- | --- |
| Tidl. politisk behandling | TM-U, 04.02.16, pkt. 14,BY, 28.11.17, pkt. 141 |
| Forventet sagsgang | PU, ØK, BY |
| Lovgrundlag | Planloven |

###

**SAGENS INDHOLD**

Byrådet skal i denne sag tage endelig stilling til
”Lokalplan nr. 366 – Boligområde ved [adresse] i [adresse]”

Formålet med lokalplanen er, at der inden for områdets i alt
1,6 ha skabes et velfungerende boligområde med gode, rekreative forbindelser
til de øvrige boligkvarterer i [adresse]. Udarbejdelsen af planen er
aktualiseret af, at Favrskov Kommune ikke har flere grunde til salg i byen.

Med lokalplanen videreføres vejen [adresse] mod nord og skaber
adgang til et boligområde på den vestlige side af vejen. Den eksisterende
stiforbindelse bag Tjørnevejskvarteret videreføres mod nordøst og udgør den
centrale stiforbindelse til det nye boligområde. Lokalplanen muliggør, at
området kan udstykkes i ca. otte boligparceller med grundstørrelser på mindst
900 m2.

Udbygning af området nødvendiggør, at der etableres et
regnvandsbassin. Dette bassin forventes placeret uden for lokalplanområdet.

Området er ejet af Favrskov Kommune.

Forslag til ”Lokalplan nr. 366 – Boligområde ved [adresse] i
[adresse]” har været i offentlig høring i perioden 8. december 2017 til 5.
februar 2018.

Der er i høringsperioden indkommet tre høringssvar.
Høringssvarene er beskrevet i vedhæftede bilag sammen med Teknik og Kulturs
kommentarer og indstilling. Den fulde ordlyd af høringssvarene er også
vedhæftet.

**VURDERING**

Teknik og Kultur anbefaler på
baggrund af høringssvarene, at følgende ændringer indarbejdes i den endelige
udgave af lokalplan nr. 366:

· I planredegørelsens side 8 – i afsnittet om kloakforsyning - ændres
teksten i afsnit 2 og 3 til ’Favrskov Forsyning planlægger at etablere et nyt
forsinkelsesbassin syd for lokalplanområdet. Regnvand fra området skal ledes
dertil. I den østlige del af lokalplanområdet falder terrænet en del. Her vil
der skulle foretages terrænregulering ud over 0,5 meter i forbindelse med
byggemodningen.” De to kort på side 8 udgår.

· Ændring af bestemmelse § 6.4 – ny tekst: ”Afledning af spildevand
og overfladevand skal ske i henhold til Favrskov Kommunes spildevandsplan og
Favrskov Forsynings betalingsvedtægt. Området skal separatkloakeres. Ved
kloakering af den østlige del af lokalplanområdet vil der kunne meddeles
tilladelse til terrænregulering ud over 0,5 meter.”

· Der tilføjes en ny bestemmelse §7.7 Nyt byggeri skal respektere
den på kortbilag 2 – Lokalplankortet, viste byggelinje langs lokalplanens
afgrænsning mod syd, således at bebyggelsen placeres minimum 10 meter fra
lokalplangrænsen.

· På kortbilag 2 – Lokalplankortet tilføjes en byggelinje 10 meter
langs lokalplanens afgrænsning mod syd.

**ØKONOMI**

Lokalplanen åbner mulighed for
udstykning og byggemodning af området, anlæg af veje, stier og efterfølgende
grundsalg.

I tilknytning til byggemodningen
skal der erhverves arealer til etablering af et regnvandsbassin uden for
lokalplanområdet. Favrskov Forsyning har uafhængigt af denne lokalplan planlagt
af etablere et regnvandsbassin, som har en tilstrækkelig kapacitet til
opsamling af overfladevand fra lokalplanens arealer. Der udlægges derfor ikke
arealer til et regnvandsbassin inden for lokalplanområdet.

Områdets veje, stier og
fællesarealer, herunder beplantning og grønne områder vil sammen med
vedligeholdelsesforpligtelsen blive overdraget til den kommende
grundejerforening. Regnvandsbassinet etableres og vedligeholdes af [adresse]
Forsyning.

Byggemodningen forventes at kunne
igangsættes medio 2018, når lokalplanen er endelig vedtaget. Der er ikke afsat
rådighedsbeløb til byggemodningen i budgettet.

**INDDRAGELSE**

Borgerinddragelse og kommunikation om lokalplanen er sket
efter reglerne i planloven. Der har været gennemført en offentlig høring i
perioden 8. december 2017 til 5. februar 2018.

**INDSTILLING**

Direktøren for Teknik og Kultur indstiller
til Byrådet:

1. At forslag til ”Lokalplan nr. 366 – Boligområde ved [adresse] i [adresse]”
vedtages endeligt med ovennævnte ændringer.

**BESLUTNING**

***Planudvalget, 3. april 2018:***

Fraværende:ingen

Indstilles godkendt med følgende bestemmelse i § 6, stk. 4:
"Afledning af spildevand og regnvand skal ske i henhold til [adresse]
Kommunes spildevandsplan og Favrskov Forsynings betalingsvedtægt. Området skal
separatkloakeres, idet regnvand fra området, hvis jordlagene tillader det,
alternativt kan afledes til nedsivning efter indhentet tilladelse fra [adresse]
Kommune."

***Økonomiudvalget, 17. april 2018:***

Fraværende:Michael Olesen

Indstillingen fra Planudvalget indstilles godkendt.

**Bilag**

|  |  |
| --- | --- |
| Forslag til lokalplan 366 - Boligområde ved [adresse] i [adresse] 710-2017-243491 |
| Indsendte høringssvar | 710-2018-47722 |
| Vurdering af høringssvar | 710-2018-58902 |